
Ministru kabineta rīkojums Nr. 293
Rīgā 2026. gada 26. maijā (prot. Nr. 29 17. §)
Par valsts akciju sabiedrības "Latvijas dzelzceļš" vispārējo stratēģisko mērķi
· 1. Pamatojoties uz Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. panta trešo daļu, noteikt valsts akciju sabiedrības "Latvijas dzelzceļš" vispārējo stratēģisko mērķi – nodrošināt efektīvu, drošu un ilgtspējīgu dzelzceļa infrastruktūras pārvaldīšanu, tai skaitā sniedzot konkurētspējīgus loģistikas, dzelzceļa ritošā sastāva remonta un apkopes, kā arī stratēģiski svarīgu objektu apsardzes pakalpojumus un sekmējot videi draudzīgu dzelzceļa pārvadājumu attīstību.
· 2. Atzīt par spēku zaudējušu Ministru kabineta 2021. gada 16. jūnija rīkojumu Nr. 421 "Par valsts akciju sabiedrības "Latvijas dzelzceļš" vispārējo stratēģisko mērķi" (Latvijas Vēstnesis, 2021, 116. nr.).

